L'Ajuntament dota a Paterna de 1.850 noves places d'aparcament repartides per tots els barris
24/04/2023

# L'Ajuntament dota a Paterna de 1.850 noves places d'aparcament repartides per tots els barris

[![ L'Ajuntament dota a Paterna de 1.850 noves places d'aparcament repartides per tots els barris ](/images/noticias/2023/4/8767/8767_lg.jpg)](/images/noticias/2023/4/8767/8767_lg.jpg)

24.04.2023

*   En Alborgí s'han habilitat 247 noves places, en Campament 84, a les quals s'afigen les 461 del nou pàrquing dels Tarongers, en Centre 183, en Lloma Llarga 129, a La Canyada 100, en Terramelar 94 i en Tàctica 50.
*   En Pla municipal d'aparcaments urbans també inclou noves places de pàrquing en la nova zona residencial dels Molins en Santa Rita, en un solar al costat del CEIP La Torre, així com en carrers Godella i Coves del Palau, que sumaran en total 502 noves places de pàrquing a la ciutat.

L'Ajuntament de Paterna ha projectat i creat des de 2015 un total de 1.850 places d'aparcament en tots els nuclis urbans de la ciutat a través de l'adequació i asfaltat de solars municipals, la reordenació de l'espai públic així com mitjançant l'adquisició de terrenys privats que han passat a ser de titularitat municipal.

En Alborgí s'han habilitat 247 noves places, en Campament 84, a les quals s'afigen 461 projectades del nou pàrquing dels Tarongers, en Centre 183, en Lloma Llarga 129, a La Canyada 100, en Terramelar 94 i en Tàctica 50.

Una de les obres més recents que s'han realitzat ha sigut al carrer Començar el dia de Alborgí amb la creació de 45 places. D'altra banda, al carrer València de Campament s'ha asfaltat un solar, que ha permés l'habilitació de 25 places d'estacionament.

A totes aquestes places se sumen la nova àrea de pàrquing que ja s'està habilitant en la zona residencial dels Molins en el barri de Santa Rita, amb 423 places, les que s'asfaltaran en un solar al costat del CEIP La Torre, així com als carrers Godella i Coves del Palau, que sumaran en total 502 noves places de pàrquing a la ciutat.

La Tinenta Alcalde de Seguretat, Mobilitat i Transició Ecològica, Nuria Campos, ha explicat que _“la creació i adequació de totes aquestes places de pàrquing ens permet optimitzar la mobilitat urbana de Paterna, millorant la qualitat de vida dels veïns i veïnes, oferint-los més espai per a aparcar, alhora que fomentem mitjans de transport i desplaçaments sostenibles”._

Per a aquestes actuacions s'ha tingut en compte que aquests nous espais suposen un pàrquing dissuasiu per a fomentar els desplaçaments a peu per la ciutat, amb bicicleta i en mitjans de transport públic, per a fer de Paterna una ciutat encara més sostenible. Per això, s'han situat prop de zones verdes, rutes ciclopeatonals, així com estacions de metro i autobús.